L’Associació Amics de les Orquídies de Burjassot obri les inscripcions del seu quart curs gratuït d’iniciació al cultiu d’orquídies
2025-07-24

Després de l’èxit de l’últim dels cursos, finalitzat fa uns dies, l’Associació Amics de les Orquídies (AOB) de Burjassot ja ha llançat el seu quart curs gratuït d’iniciació al cultiu de les orquídies. Un curs que, com és habitual, s’impartirà en el Centre Socioeducatiu Díaz Pintado, seu de l’entitat i lloc en el qual es reuneix cada últim dijous de mes.

Tal com han informat des de l’associació burjassotera, formar part del curs és molt senzill, ja que les persones interessades tan sol han d’enviar un correu electrònic a orqui.burjassot@gmail.com i deixar les seues dades o bé cridar al 607 72 26 59 i preguntar per Tomás, alma mater de l’entitat.

Les classes es desenvoluparan els dilluns i dimecres de 17:30 a 20:30 hores i començaran en el moment en el qual estiguen cobertes les places. Els responsables de l’entitat es posaran en contacte amb les persones que s’hagen apuntat per a informals del dia de l’inici del curs.